**Skabelon til DIGITs databehandleraftaler – version 2 af juni 2018**

**Vejledning til brug af skabelonen**

* Tekst, der er sat i [ ] og markeret med grøn angiver, at der skal udfyldes med f.eks. en tidsangivelse eller en ønsket formulering. Når den grønne tekst er udfyldt fjernes farver og [ ].
* Tekst, der er skrevet i *kursiv* og sat i [ ], er vejledende tekst. Når felterne er udfyldt tilstrækkeligt fjernes den vejledende tekst og [ ].
* Skabelonen skal benyttes sammen med den tilhørende vejledning, hvor vurderingselementer og anbefalinger fremgår.

**DATABEHANDLERAFTALE**

Mellem

Odsherred Kommune

Nyvej 22

4573 Højby

CVR. nr.: 29188459

(herefter ”Kommunen”)

og

[Leverandørens navn]

[adresse]

[postnr. og by]

CVR. nr.: [XXXX]

(herefter ”Leverandøren”)

er der indgået nedenstående databehandleraftale (herefter ”Aftalen”) om Leverandørens behandling af personoplysninger på vegne af Kommunen:

Indhold

[1. Generelt 5](#_Toc517436415)

[2. Formål 5](#_Toc517436416)

[3. Kommunens rettigheder og forpligtelser 5](#_Toc517436417)

[4. Leverandørens forpligtelser 5](#_Toc517436418)

[5. Underleverandør (underdatabehandler) 6](#_Toc517436419)

[6. Instrukser 7](#_Toc517436420)

[7. Tekniske og organisatoriske sikkerhedsforanstaltninger 8](#_Toc517436421)

[8. Overførsler til andre lande 8](#_Toc517436422)

[9. Tavshedspligt og fortrolighed 9](#_Toc517436423)

[10. Kontroller og erklæringer 9](#_Toc517436424)

[11. Ændringer i Aftalen 10](#_Toc517436425)

[12. Sletning af data 10](#_Toc517436426)

[13. Misligholdelse og tvistigheder 10](#_Toc517436427)

[14. Erstatning og forsikring 10](#_Toc517436428)

[15. Ikrafttræden og varighed 11](#_Toc517436429)

[Bilag 1 – Sikkerhed 12](#_Toc517436430)

[Bilag 2 – Oplysninger om lokationer for behandling og underleverandører (underdatabehandlere) 13](#_Toc517436433)

[Bilag 3 – Instruks 14](#_Toc517436437)

[Bilag 4 – Kontaktinformationer 16](#_Toc517436445)

# Generelt

* 1. Aftalen vedrører Leverandørens forpligtelse til at efterleve de sikkerhedskrav, som fremgår af Europa-Parlamentets og Rådets forordning (EU) 2016/679 af 27. april 2016 (herefter Databeskyttelsesforordningen) og dertil hørende praksis og national lov.
  2. I Aftalen er indarbejdet de krav, som Databeskyttelsesforordningen stiller til databehandleraftaler.
  3. Leverandøren skal behandle personoplysninger i overensstemmelse med god databehandlingsskik, jf. de til enhver tid gældende regler og forskrifter for behandling af personoplysninger.

# Formål

* 1. Leverandøren behandler i medfør af aftale med Kommunen [titel og dato eller anden entydig identifikation](herefter ”Hovedaftalen”) personoplysninger for Kommunen, hvor Leverandørens behandlinger og formålet med behandlingerne er beskrevet.

# Kommunens rettigheder og forpligtelser

* 1. Kommunen er dataansvarlig for de personoplysninger, som Kommunen instruerer Leverandøren om at behandle.
  2. Kommunen har de rettigheder og forpligtelser, som er givet en dataansvarlig i medfør af lovgivningen, jf. Aftalens pkt. 1.1 samt Lov nr. 502 af 23/05/2018 om supplerende bestemmelser til forordning om beskyttelse af fysiske personer i forbindelse med behandling af personoplysninger og om fri udveksling af sådanne oplysninger (Databeskyttelsesloven).
  3. Kommunen er forpligtet til at orientere Leverandøren i tilfælde af Kommunens eventuelle skærpede it-sikkerhedsregler og ved ændringer heri. Leverandøren tilpligtes ligeledes at informere eventuelle underdataehandlere om Kommunens skærpede it-sikkerhedsregler i det omfang, det har relevans for underdatabehandleren.

# Leverandørens forpligtelser

* 1. Leverandøren er databehandler for de personoplysninger, som Leverandøren behandler på vegne af Kommunen, jf. pkt. 6 og bilag 3. Leverandøren har som databehandler de forpligtelser, som er pålagt en databehandler i medfør af lovgivningen, jf. Aftalens pkt. 1.1.
  2. Leverandøren behandler alene de overladte personoplysninger efter dokumenteret instruks fra Kommunen, jf. pkt. 6 og bilag 3, og alene med henblik på opfyldelse af Hovedaftalen.
  3. Leverandøren skal føre fortegnelser over behandlingen af personoplysninger samt fortegnelser over alle brud på persondatasikkerheden.
  4. Leverandøren skal sikre personoplysningerne via tekniske og organisatoriske sikkerhedsforanstaltninger, jf. bilag 1 – Sikkerhed.
  5. Leverandøren skal på opfordring fra Kommunen hjælpe med at opfylde Kommunens forpligtelser i forhold til den registreredes rettigheder, herunder besvarelse af anmodninger fra borgere om indsigt i egne oplysninger, udlevering af borgerens oplysninger, rettelse og sletning af oplysninger, begrænsning af behandling af borgerens oplysninger, samt Kommunens forpligtelser i forhold til underretning af den registrerede ved brud på persondatasikkerheden, i medfør af Databeskyttelsesforordningens kap. III samt artikel 34.
  6. Leverandøren skal hjælpe Kommunen med at efterleve dennes forpligtelser efter Databeskyttelsesforordningens artikel 32-36, jf. Databeskyttelses-forordningens artikel 28, stk. 3, litra f.
  7. Leverandøren garanterer at levere tilstrækkelig ekspertise, pålidelighed og ressourcer til at implementere passende tekniske og organisatoriske foranstaltninger sådan, at Leverandørens behandling af Kommunens personoplysninger opfylder kravene i Databeskyttelsesforordningen og sikrer beskyttelse af den registreredes rettigheder.
  8. Leverandøren er forpligtet til som minimum at oplyse den by, hvor Kommunens personoplysninger opbevares, hvis ikke det af sikkerhedsmæssige grunde er muligt at oplyse den præcise adresse for behandlingen jf. bilag 2. Leverandøren skal ajourføre oplysningerne over for Kommunen ved enhver ændring.

# Underleverandør (underdatabehandler)

* 1. Ved underdatabehandler forstås en underleverandør, til hvem Leverandøren har overladt hele eller dele af den behandling, som Leverandøren foretager på vegne af Kommunen.
  2. Leverandøren må ikke uden udtrykkelig skriftlig godkendelse fra Kommunen anvende andre underdatabehandlere end dem, der er angivet i bilag 2, herunder foretage udskiftning af disse, til at behandle de personoplysninger, som Kommunen har overladt til Leverandøren i medfør af Hovedaftalen. Kommunen kan ikke nægte at godkende tilføjelse eller udskiftning af en underdatabehandler medmindre, der foreligger en konkret saglig begrundelse herfor.
  3. Hvis Leverandøren overlader behandlingen af personoplysninger, som Kommunen er dataansvarlig for, til underdatabehandlere, skal Leverandøren indgå en skriftlig (under)databehandleraftale med underdatabehandleren.
  4. Underdatabehandleraftalen, jf. pkt. 5.3, skal pålægge underdatabehandleren de samme databeskyttelsesforpligtelser, som Leverandøren er pålagt efter Aftalen, herunder, at underdatabehandleren garanterer at kunne levere tilstrækkelig ekspertise, pålidelighed og ressourcer til at kunne implementere de passende tekniske og organisatoriske foranstaltninger således, at underdatabehandlerens behandling opfylder kravene i Databeskyttelses-forordningen og sikrer beskyttelse af den registreredes rettigheder.
  5. Når Leverandøren overlader behandlingen af personoplysninger, som Kommunen er dataansvarlig for, til underdatabehandlere, har Leverandøren over for Kommunen ansvaret for underdatabehandlernes overholdelse af disses forpligtelser, jf. pkt. 5.3.
  6. Kommunen kan til enhver tid forlange dokumentation fra Leverandøren for eksistensen og indholdet af underdatabehandleraftaler for de underdatabehandlere, som Leverandøren anvender i forbindelse med opfyldelsen af sine forpligtelser over for Kommunen.
  7. Al kommunikation mellem Kommunen og underdatabehandleren sker via Leverandøren.

# Instrukser

* 1. Leverandørens behandling af personoplysninger på vegne af Kommunen sker udelukkende efter dokumenteret instruks, jf. bilag 3, medmindre det kræves i henhold til EU-ret eller medlemsstaternes nationale ret, som Leverandøren er underlagt; i så fald underretter Leverandøren Kommunen om dette retlige krav inden behandling, medmindre den pågældende ret forbyder en sådan underretning af hensyn til vigtige samfundsmæssige interesser. Det er Leverandørens ansvar at sikre, at eventuelle underdatabehandlere, jf. pkt 5.3, gøres bekendt med de dele af Kommunens instruks, der vedkommer underdatabehandlerens arbejde, jf. bilag 3.

* 1. Leverandøren giver omgående besked til Kommunen, hvis en instruks efter Leverandørens vurdering er i strid med lovgivningen, jf. pkt. 1.1, eller databeskyttelsesbestemmelser i anden EU-ret eller medlemsstaternes nationale ret.

# Tekniske og organisatoriske sikkerhedsforanstaltninger

* 1. Leverandøren skal, jf. bilag 1, iværksætte alle sikkerhedsforanstaltninger, der kræves for at sikre et passende sikkerhedsniveau.

* 1. Leverandøren samt dennes ansatte er underlagt forbud mod at skaffe sig oplysninger af enhver art, som ikke har betydning for udførelsen af den pågældendes opgaver.
  2. Leverandøren har pligt til at instruere de ansatte, der har adgang til eller på anden måde varetager behandling af Kommunens personoplysninger, om Leverandørens forpligtelser, herunder bestemmelserne om tavshedspligt og fortrolighed, jf. pkt 9.
  3. Leverandøren er forpligtet til straks at underrette Kommunen om ethvert brud på persondatasikkerheden samt ved

1. enhver anmodning om videregivelse af personoplysninger omfattet af Aftalen fra en myndighed, medmindre orienteringen af Kommunen er eksplicit forbudt ved lov, f.eks. i medfør af regler, der har til formål at sikre fortroligheden af en retshåndhævende myndigheds efterforskning,
2. anden manglende overholdelse af Leverandørens, samt eventuelle underdatabehandleres forpligtelser

uanset, om dette sker hos Leverandøren eller hos en underdatabehandler.

* 1. Leverandøren må ikke hverken offentligt eller til tredjeparter kommunikere om brud på persondatasikkerheden, jf. pkt 7.4, uden forudgående skriftlig aftale med Kommunen om indholdet af en sådan kommunikation, medmindre Leverandøren har en retlig forpligtelse til sådan kommunikation.

# Overførsler til andre lande

* 1. Leverandørens overførsel af personoplysninger til lande, der ikke er medlem af EU (tredjelande), f.eks. via en cloudløsning eller en underdatabehandler, skal ske i overensstemmelse med Kommunens instruks herfor, jf. bilag 3, medmindre det kræves i henhold til EU-ret eller medlemsstaternes nationale ret, som Leverandøren er underlagt; i så fald underretter Leverandøren Kommunen om dette retlige krav inden behandling, medmindre den pågældende ret forbyder en sådan underretning.

# Tavshedspligt og fortrolighed

* 1. Leverandøren er - under og efter Hovedaftalens ophør - pålagt fuld tavshedspligt omkring alle oplysninger, denne bliver bekendt med gennem samarbejdet. Aftalen indebærer, at tavshedspligtsbestemmelserne i straffelovens §§ 152-152f, jf. straffelovens § 152a, finder anvendelse.
  2. Leverandøren skal sikre, at alle, der behandler oplysninger omfattet af Aftalen, herunder ansatte, tredjeparter (f.eks. en reparatør) og underdatabehandlere, forpligter sig til fortrolighed eller er underlagt en passende lovbestemt tavshedspligt.

# Kontroller og erklæringer

* 1. Leverandøren er forpligtet til uden ugrundet ophold at give Kommunen nødvendige oplysninger til, at Kommunen til enhver tid kan sikre sig, at Leverandøren overholder de krav, der følger af denne Aftale.
  2. Kommunen, en repræsentant for Kommunen eller dennes revision (såvel intern som ekstern) har adgang til at foretage inspektioner og revision hos Leverandøren, få udleveret dokumentation, herunder logs, stille spørgsmål m.v. med henblik på at konstatere, at Leverandøren overholder de krav, der følger af denne Aftale.
  3. Leverandøren skal én gang årligt fra Aftalens ikrafttrædelse vederlagsfrit til Kommunen fremsende en erklæring om overholdelse af denne Aftale, hvori det dokumenteres, at Leverandøren og dennes underdatabehandlere, overholder Aftalen. Erklæringen skal udarbejdes i overensstemmelse med gældende, anerkendte branchestandarder på området, og skal omfatte både Leverandørens og eventuelle underdatabehandleres databehandling. Leverandøren beslutter, hvornår erklæringen udarbejdes, men skal dog udarbejdes første gang senest 12 måneder efter Leverandøren og/eller Leverandørens underdatabehandlere har påbegyndt behandling af Kommunens data, og herefter årligt med maksimalt 12 måneders mellemrum. Leverandøren skal ligeledes indhente tilsvarende erklæring fra Leverandørens underdatabehandlere, jf bilag 2.
  4. I tilfælde af, at relevante offentlige myndigheder, særligt Datatilsynet, ønsker at foretage en inspektion af de ovennævnte foranstaltninger i henhold til denne aftale, forpligter Leverandøren og Leverandørens underleverandører sig til uden yderligere omkostninger for Kommunen at stille tid og ressourcer til rådighed herfor.

# Ændringer i Aftalen

* 1. Kommunen kan til enhver tid, med et forudgående varsel på mindst 30 kalenderdage, foretage ændringer i Aftalen og instruksen, jf. bilag 3. Ændringsprocessen og omkostningerne aftales skriftligt mellem Kommunen og Leverandøren i Hovedaftalen. Leverandøren skal ved sådanne ændringer uden ugrundet ophold sikre, at underdatabehandlerne tillige forpligtes af ændringerne.
  2. I det omfang ændringer i lovgivningen, jf. pkt 1.1 og 3.2, eller tilhørende praksis, giver anledning til dette, er Kommunen med et varsel på 30 kalenderdage og uden at dette medfører krav om betaling fra Leverandøren, berettiget til at foretage ændringer i Aftalen.

# Sletning af data

* 1. Kommunen træffer beslutning om, hvorvidt der skal ske sletning eller tilbagelevering af personoplysningerne efter, at behandlingen af personoplysningerne er ophørt i medfør af Hovedaftalen.
  2. Kommunen skal senest 60 kalenderdage inden Hovedaftalens ophør skriftligt meddele Leverandøren, hvorvidt alle personoplysningerne skal slettes eller tilbageleveres til Kommunen. I begge tilfælde skal Leverandøren ligeledes slette eventuelle kopier, medmindre EU-retten eller national ret foreskriver opbevaring af personoplysningerne. Leverandøren skal sikre, at eventuelle underdata-behandlere ligeledes efterlever Kommunens meddelelse.
  3. Leverandøren skal fremsende dokumentation for, at den påkrævede sletning, jf. pkt. 12.2, er foretaget.

# Misligholdelse og tvistigheder

* 1. Misligholdelse og tvistigheder er reguleret i Hovedaftalen.
  2. Leverandøren er ikke berettiget til at tilbageholde Kommunes data i tilfælde af Kommunens misligeholdelse af Hovedaftalen

# Erstatning og forsikring

* 1. Erstatnings- og forsikringsspørgsmål er reguleret i Hovedaftalen.

# Ikrafttræden og varighed

* 1. Aftalen indgås ved begge parters underskrift. Leverandøren er omfattet af Aftalen så længe denne er i besiddelse af, eller på anden vis behandler personoplysninger på vegne af Kommunen alt efter hvilket tidspunkt, der indtræder senest.
  2. I tilfælde af ophør af Aftalen, uanset det juridiske grundlag herfor, skal Leverandøren yde de fornødne overgangsydelser til Kommunen.
  3. De fornødne overgangsydelser omfatter bl.a., at Leverandøren skal handle efter instruks fra Kommunen, herunder instruks om straks at tilbagelevere eller slette samtlige personoplysninger, uanset opbevaringsmedie.
  4. Leverandøren er forpligtet til loyalt og hurtigst muligt at medvirke til, at udførelsen af ydelserne overgår til anden databehandler eller tilbageføres til Kommunen. Leverandøren skal straks efter anmodningen fra Kommunen ændre, overføre eller slette personoplysninger, som Leverandøren behandler for Kommunen.

1. **Formkrav**
   1. Aftalen skal foreligge skriftligt, herunder elektronisk, hos Kommunen og Leverandøren.
2. **Forrang**
   1. I tilfælde af uoverensstemmelse mellem bestemmelserne i Aftalen og bestemmelserne i andre skriftlige eller mundtlige aftaler indgået mellem Parterne – herunder Hovedaftalen – skal bestemmelserne i Aftalen have forrang.

For Kommunen For Leverandøren

Navn og titel: Navn og titel:

Dato: Dato:

Underskrift: Underskrift:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Bilag:**

Bilag 1 – Sikkerhed

Bilag 2 – Oplysninger om lokationer for behandling og underleverandører (underdatabehandlere)

Bilag 3 – Instruks

Bilag 4 - Kontaktinformationer

Bilag 1 – Sikkerhed

# Indledning

Dette bilag indeholder en beskrivelse af de tekniske og organisatoriske sikkerhedsforanstaltninger, som Leverandøren i medfør af Aftalen har ansvar for at gennemføre, overholde og sikre overholdelse af hos dennes underdatabehandlere, som er angivet i bilag 2.

# Sikkerhedskrav

Leverandøren gennemfører følgende tekniske og organisatoriske sikkerhedsforanstaltninger for at sikre et sikkerhedsniveau, der passer til de aftalte behandlinger, jf. Instruks (bilag 3), og som dermed opfylder Databeskyttelsesforordningens artikel 32.

Foranstaltningerne fastlægges ud fra overvejelser om:

1. Det aktuelle tekniske niveau

2. Implementeringsomkostningerne

3. Den pågældende behandlings karakter, omfang, sammenhæng og formål, jf. Instruksen (bilag 3)

4. Konsekvenserne for borgerne ved brud på persondatasikkerheden

5. Den risiko, der er forbundet med behandlingerne, herunder risikoen for:

a) tilintetgørelse af oplysningerne

b) tab af oplysningerne

c) ændring af oplysningerne

d) uautoriseret videregivelse af oplysningerne

e) uautoriseret adgang til oplysningerne

Leverandøren gennemfører følgende sikkerhedsforanstaltninger: [Leverandøren udfylder]

*[Her kan desuden laves en henvisning til relevante afsnit i Hovedaftalen eller indsættes krav/foranstaltninger beskrevet i Hovedaftalen. Informationssikkerhedspolitikker, procesbeskrivelser, beredskabsplaner, mv. kan også vedlægges til henvisning eller dokumentation for, at et tilstrækkeligt sikkerhedsniveau kan sikres]*

Bilag 2 – Oplysninger om lokationer for behandling og underleverandører (underdatabehandlere)

1. **Lokation(er) for behandlingen** *[Her opregner Leverandøren, de steder, hvor Kommunens personoplysninger opbevares/behandles.]*

[Leverandøren udfylder]

1. **Underdatabehandlere** *[Her angiver Leverandøren navn, adresse, cvr-nummer m.m. på underdatabehandlere, som er godkendt af Kommunen, jf. pkt. 5.2 i Aftalen.]*

[Leverandøren udfylder, hvis der anvendes underdatabehandlere]

Bilag 3 – Instruks

**Instruks**

Kommunen instruerer hermed Leverandøren om at foretage behandling af Kommunens oplysninger til brug for [drift/levering] af [ydelser/løsning], jf. Hovedaftale [titel og dato eller anden entydig identifikation].

Overlader Leverandøren behandling af Kommunens oplysninger til underdatabehandlere, er Leverandøren ansvarlig for at indgå skriftlige (under)databehandleraftaler med disse, jf. Aftalens pkt 5.3. Leverandøren er ansvarlig for, at Kommunens instruks fremsendes til eventuelle underdatabehandlere.

**Behandlingens formål**

Behandling af Kommunens oplysninger sker i henhold til formålet i Hovedaftalen: [*indsæt relevant tekst fra Hovedaftalen eller beskriv formålet*].

Leverandøren må ikke anvende oplysningerne til andre formål.

Oplysningerne må ikke behandles efter instruks fra andre end Kommunen.

**Generel beskrivelse af behandlingen**

*[Her beskriver Kommunen udførligt de typer af behandling, som Leverandøren skal udføre, herunder processer, varigheden og karakteren af behandlingen.]*

**Typen af personoplysninger**

Behandlingerne indeholder personoplysninger i de nedenfor afkrydsede kategorier.Leverandørens og eventuelle underdatabehandleres niveau for behandlingssikkerhed bør afspejle oplysningernes følsomhed, jf. bilag 1*.*

**Almindelige personoplysninger** (jf. Databeskyttelsesforordningens artikel 6)

Almindelige personoplysninger:

[*Angiv typen/typerne af personoplysninger. Typer af almindelige personoplysninger er fx navne, adresser, telefonnumre, stillingsbetegnelser, emailadresser, fødselsdato* ]

**Følsomme personoplysninger om** (jf. Databeskyttelsesforordningens artikel 9):

Race eller etnisk oprindelse

Politisk overbevisning

Religiøs overbevisning

Filosofisk overbevisning

Fagforeningsmæssigt tilhørsforhold

Genetiske data

Biometriske data

Helbredsoplysninger, herunder misbrug af medicin, narkotika, alkohol m.v.

En fysisk persons seksuelle forhold eller seksuelle orientering

[*Angiv typen/typerne af personoplysninger. Typer af følsomme personoplysninger er fx fingeraftryk i pas (biometrisk data), billeder, hvor der kan udledes helbredsoplysninger, civilstatus hvis det fortæller noget om personens seksuelle orientering.*]

**Personoplysninger om straffedomme og lovovertrædelser** (jf. Databeskyttelses-forordningens artikel 10):

Straffedomme

Lovovertrædelser

[*Angiv typen/typerne af personoplysninger. Typer af oplysninger om straffedomme og lovovertrædelser er fx straffeattester og børneattester i det omfang, attesten ikke er ren*]

**Oplysninger om cpr-nummer** (jf. Databeskyttelseslovens § 11)

CPR-numre

* 1. **Kategorier af registrerede**

Der behandles oplysninger om følgende kategorier af registrerede (f.eks. borgere, elever, kontanthjælpsmodtagere m.m.):

A) [*Indsæt kategori af personer*]

B) [*Indsæt kategori af personer*]

C) [*Indsæt kategori af personer*]

* 1. **Tredjelande (ikke EU-medlemslande eller EØS lande (Island Leichtenstein, Norge))**

Leverandøren må overføre personoplysninger til følgende tredjelande:

[Kommunen udfylder]

Gyldigt overførselsgrundlag for overførslerne er:

[*Udfyldes i forhold til hvilke(t) tredjeland(e), Kommunen har godkendt overførsel til*]

Bilag 4 – Kontaktinformationer

På vegne af Kommunen:

Navn:

Stillingsbetegnelse:

E-mail:

Tlf. nr.:

Kommunens databeskyttelsesrådgiver (DPO):

Navn:

e-mail:

Tlf. nr.:

På vegne af Leverandøren:

Navn:

Stillingsbetegnelse:

E-mail:

Tlf. nr.: